CELEX: 22013D0084
Language: sk
Date: 2013-05-03 00:00:00
Title: Rozhodnutie Spoločného výboru EHP č. 84/2013 z  3. mája 2013 , ktorým sa mení príloha IX (Finančné služby) k Dohode o EHP

31.10.2013   
            
            
               SK
            
            
               Úradný vestník Európskej únie
            
            
               L 291/46
            
         ROZHODNUTIE SPOLOČNÉHO VÝBORU EHP
   č. 84/2013
   z 3. mája 2013,
   ktorým sa mení príloha IX (Finančné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie rozhodnutie Komisie 2012/627/EÚ z 5. októbra 2012 o uznaní právneho rámca a rámca dohľadu Austrálie za rovnocenné s požiadavkami nariadenia Európskeho parlamentu a Rady (ES) č. 1060/2009 o ratingových agentúrach (1) sa má začleniť do Dohody o EHP.
            
         
               (2)
            
            
               Vykonávacie rozhodnutie Komisie 2012/628/EÚ z 5. októbra 2012 o uznaní právneho rámca a rámca dohľadu Spojených štátov amerických za rovnocenné s požiadavkami nariadenia Európskeho parlamentu a Rady (ES) č. 1060/2009 o ratingových agentúrach (2) sa má začleniť do Dohody o EHP.
            
         
               (3)
            
            
               Vykonávacie rozhodnutie Komisie 2012/630/EÚ z 5. októbra 2012 o uznaní právneho rámca a rámca dohľadu Kanady za rovnocenné s požiadavkami nariadenia Európskeho parlamentu a Rady (ES) č. 1060/2009 o ratingových agentúrach (3) sa má začleniť do Dohody o EHP.
            
         
               (4)
            
            
               Príloha IX k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Príloha IX k Dohode o EHP sa mení takto:
   
               1.
            
            
               Za bod 31eb [nariadenie Európskeho parlamentu a Rady (ES) č. 1060/2009] sa vkladajú tieto body:
               
                           „31eba.
                        
                        
                           
                              32010 D 0578: rozhodnutie Komisie 2010/578/EÚ z 28. septembra 2010 o uznaní právneho rámca a rámca dohľadu Japonska za rovnocenné s požiadavkami nariadenia Európskeho parlamentu a Rady (ES) č. 1060/2009 o ratingových agentúrach (Ú. v. EÚ L 254, 29.9.2010, s. 46).
                        
                     
                           31ebb.
                        
                        
                           
                              32012 D 0627: vykonávacie rozhodnutie Komisie 2012/627/EÚ z 5. októbra 2012 o uznaní právneho rámca a rámca dohľadu Austrálie za rovnocenné s požiadavkami nariadenia Európskeho parlamentu a Rady (ES) č. 1060/2009 o ratingových agentúrach (Ú. v. EÚ L 274, 9.10.2012, s. 30).
                        
                     
                           31ebc.
                        
                        
                           
                              32012 D 0628: vykonávacie rozhodnutie Komisie 2012/628/EÚ z 5. októbra 2012 o uznaní právneho rámca a rámca dohľadu Spojených štátov amerických za rovnocenné s požiadavkami nariadenia Európskeho parlamentu a Rady (ES) č. 1060/2009 o ratingových agentúrach (Ú. v. EÚ L 274, 9.10.2012, s. 32).
                        
                     
                           31ebd.
                        
                        
                           
                              32012 D 0630: vykonávacie rozhodnutie Komisie 2012/630/EÚ z 5. októbra 2012 o uznaní právneho rámca a rámca dohľadu Kanady za rovnocenné s požiadavkami nariadenia Európskeho parlamentu a Rady (ES) č. 1060/2009 o ratingových agentúrach (Ú. v. EÚ L 278, 12.10.2012, s. 17).“
                        
                     
         
               2.
            
            
               Znenie bodu 31ec (rozhodnutie Komisie 2010/578/EÚ) sa vypúšťa.
            
         Článok 2
   Znenie vykonávacích rozhodnutí 2012/627/EÚ, 2012/628/EÚ a 2012/630/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 4. mája 2013 pod podmienkou, že boli doručené všetky oznámenia podľa článku 103 ods. 1 Dohody o EHP (4), alebo dňom nadobudnutia účinnosti rozhodnutia Spoločného výboru EHP č. 20/2012 z 10. februára 2012 (5) podľa toho, ktorý dátum je neskorší.
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 3. mája 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 274, 9.10.2012, s. 30.
   
      (2)  Ú. v. EÚ L 274, 9.10.2012, s. 32.
   
      (3)  Ú. v. EÚ L 278, 12.10.2012, s. 17.
   
      (4)  Ústavné požiadavky neboli oznámené.
   
      (5)  Ú. v. EÚ L 161, 21.6.2012, s. 26.
   
      Spoločné vyhlásenie zmluvných strán k rozhodnutiu Spoločného výboru EHP č. 84/2013 z 3. mája 2013, ktorým sa vykonávacie rozhodnutia Komisie 2012/627/EÚ, 2012/628/EÚ a 2012/630/EÚ začleňujú do Dohody o EHP
      
         „Vykonávacie rozhodnutia Komisie 2012/627/EÚ, 2012/628/EÚ a 2012/630/EÚ z 5. októbra 2012 sa zaoberajú rovnocennosťou tretích krajín. Začlenenie týchto rozhodnutí nemá vplyv na rozsah pôsobnosti Dohody o EHP.“